Η εμβολιαστική κάλυψη παιδιών προσχολικής ηλικίας στο Πολεοδομικό Συγκρότημα Θεσσαλονίκης
Creators: name: Τασίκα, Ελένη Γεώργιου
Publisher: name: Aristotle University of Thessaloniki
Year: 2018
Subjects: Εμβολιαστική κάλυψη
Εμβόλια
Θεσσαλονίκη
Vaccination coverage
Vaccines
Thessaloniki

description: Η μειωμένη πρόσβαση στις υπηρεσίας υγείας λόγω οικονομικής κρίσης, η αθρόα εισροή προσφύγων και η συνεχώς αυξανόμενη μερίδα γονέων που εκφράζει αμφιβολίες για τη σκοπιμότητα των εμβολιασμών έχουν πιθανώς επηρεάσει την εμβολιαστική κάλυψη των παιδιών της χώρας μας. Σκοπός της παρούσας μελέτης είναι να καταγραφεί η συμμόρφωση στο Εθνικό Πρόγραμμα Εμβολιασμών παιδιών προσχολικής ηλικίας στο πολεοδομικό συγκρότημα Θεσσαλονίκης. Ο πληθυσμός στόχος ήταν νήπια ηλικίας δύο έως τεσσάρων ετών που φοιτούν σε παιδικούς σταθμούς των επτά Δήμων του Πολεοδομικού Συγκροτήματος Θεσσαλονίκης. Μελετήθηκε δείγμα 20-25 νηπίων από κάθε παιδικό σταθμό, επιλέγοντας τυχαία ένα σταθμό (δημοτικό ή ιδιωτικό) για κάθε δέκα σταθμούς κάθε δήμου (δημοτικούς ή ιδιωτικούς αντίστοιχα). Έγινε ανώνυμη καταγραφή του είδους και της χρονικής στιγμής των υποχρεωτικών εμβολιασμών σε σχέση με την ημερομηνία γέννησης κάθε νηπίου. Μελετήθηκαν 432 νήπια. Συνολικά, υψηλά ποσοστά εμβολιαστικής κάλυψης παρατηρήθηκαν για τα εμβόλια έναντι τετάνου, διφθερίτιδας, κοκκύτη, ηπατίτιδας Β, αιμόφιλου της ινφλουέντζας, πολιομυελίτιδας, ιλαράς και ανεμευλογιάς. Μέτρια ήταν η συμμόρφωση για τα εμβόλια του πνευμονιόκκοκου και του μηνιγγιτιδόκοκκου C, ενώ χαμηλό ήταν το ποσοστό των παιδιών είχαν ολοκληρώσει τον εμβολιασμό για ηπατίτιδα Α. Παρατηρήθηκαν σημαντικά ποσοστά καθυστέρησης (τουλάχιστον δύο μηνών) στη χορήγηση των δόσεων για όλα τα εμβόλια, ιδιαίτερα σε παιδιά που φοιτούν σε δημοτικούς παιδικούς σταθμούς. Στην περιοχή του Δενδροποτάμου σημειώθηκε χαμηλότερη συμμόρφωση σχεδόν για όλα τα εμβόλια, υψηλότερη όμως κάλυψη για την ηπατίτιδα Α, γεγονός που πιθανώς αντανακλά την αυξημένη εμπειρία της τοπικής κοινωνίας για τη νόσο. Συμπερασματικά, με εξαίρεση τα εμβόλια έναντι του πνευμονιόκοκκου και της ηπατίτιδας Α, το ποσοστό εμβολιαστικής κάλυψης των παιδιών προσχολικής ηλικίας της Θεσσαλονίκης με βάση το Εθνικό Πρόγραμμα Εμβολιασμών παραμένει ικανοποιητικό. Σημαντική χρονική καθυστέρηση παρατηρήθηκε ωστόσο στη χορήγηση των δόσεων των εμβολίων, αυξάνοντας τον κίνδυνο να νοσήσουν ευπαθείς ηλικιακές ομάδες. Η καθυστέρηση αυτή θα πρέπει να επισημανθεί στους παιδιάτρους της περιοχής αλλά και στις διευθύνσεις των παιδικών σταθμών, με σκοπό την έγκαιρη πραγματοποίηση των εμβολιασμών.
description: The limited access to health providers due to the economic crisis, the arrival of an increasing number of immigrants and the rising phenomenon of vaccine hesitancy have a potential impact on the vaccination coverage among children in Greece. The aim of the present study is to present the compliance to the National Immunization Program among preschool children in the Thessaloniki urban area. The target population of the study was children between 2 and 4 years old, attending nurseries in the seven municipalities of the Thessaloniki urban area. We randomly chose one nursery, either public or private, for every 10 nurseries, (public or private) in every municipality. We studied a sample of 20-25 children of every nursery. We anonymously collected information about the dates of vaccination in accordance to the birth date of every child. 432 preschool children were included. Generally, the immunization coverage was high for the vaccines against tetanus, diphtheria, B. pertussis, hepatitis B, Haemophilus inﬂuenzae type B, poliomyelitis, measles, mumps, rubella and varicella. We found moderate coverage against Streptococci Pneumoniae and Neisseria meningitidis, while the percentage of the children in the sample that was fully vaccinated against hepatitis A was found low. Significant delays (for at least two months) were observed for all the vaccination doses, especially among children attending public nurseries. In Dendropotamos, the compliance was significantly worse for all the vaccines, except for the vaccine against Hepatitis A, probably because of the high prevalence of the disease in the area. As a conclusion, the vaccination coverage among the preschool children in the urban area of Thessaloniki according to the National Immunization Program remains satisfying, except for the pneumococcal and the hepatitis A vaccine. However, significant delays were observed, resulting in an increasing susceptibility of infants to preventable contagious diseases. The low compliance should be underlined to the pediatricians and the headmasters of the nurseries, in order to achieve better timely vaccination coverage.